pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ไวรัสโคโรนา (โควิด-19) ติดต่อทางไหน แพร่จากคนสู่คนได้อย่างไร ??
วันพุธที่ 25 มีนาคม 2563
ไวรัสโคโรนา (โควิด-19) ติดต่อทางไหน แพร่จากคนสู่คนได้อย่างไร ??
ไวรัสโควิด-19 แพร่จากคนสู่คนได้อย่างไร ?
Q : ไวรัสโคโรนา (โควิด-19) ติดต่อทางไหน แพร่จากคนสู่คนได้อย่างไร ??
A : ไวรัสโคโรนา (โควิด-19) แพร่กระจายเชื้อได้จากละอองฝอย จากการไอหรือจาม น้ําลาย น้ํามูก ซึ่งหากร่างกายสูดดมของผู้ติดเชื้อจะสามารถรับเชื้อไวรัสโคโรนาเข้าสู่ร่างกายได้
รัฐบาลไทย-ข่าวทำเนียบรัฐบาล-ผู้ช่วยโฆษกฯ เผยนายกรัฐมนตรีให้ความสำคัญเกี่ยวกับการศึกษา เตรียมส่งเสริมเด็กไทยศึกษาหาความรู้นอกห้องเรียนในช่วงวันหยุด
วันอังคารที่ 9 พฤษภาคม 2560
ผู้ช่วยโฆษกฯ เผยนายกรัฐมนตรีให้ความสําคัญเกี่ยวกับการศึกษา เตรียมส่งเสริมเด็กไทยศึกษาหาความรู้นอกห้องเรียนในช่วงวันหยุด
พันเอกหญิง ทักษดา สังขจันทร์ ผู้ช่วยโฆษกประจําสํานักนายกรัฐมนตรี เผยนายกรัฐมนตรีให้ความสําคัญเกี่ยวกับการศึกษา เตรียมส่งเสริมเด็กไทยศึกษาหาความรู้นอกห้องเรียนในช่วงวันหยุด
วันนี้ ( 9 พ.ค. 60) เวลา 14.35 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พันเอกหญิง ทักษดา สังขจันทร์ ผู้ช่วยโฆษกประจําสํานักนายกรัฐมนตรี ได้เปิดเผยว่า นายกรัฐมนตรีได้ปรารภต่อที่ประชุมคณะรัฐมนตรีถึงการประชุมคณะกรรมการบริหารราชการแผ่นดินเชิงยุทธศาสตร์ เมื่อวานนี้ (8 พ.ค.60) โดยให้ความสนใจเกี่ยวกับการส่งเสริมการเรียนรู้นอกห้องเรียน โดยเฉพาะต้องการให้เด็กนักเรียนใช้เวลาว่างในช่วงวันหยุดเสาร์ – อาทิตย์ ศึกษาหาความรู้นอกโรงเรียน ซึ่งคณะกรรมการประชารัฐที่รับผิดชอบเรื่องการศึกษา มีความเห็นที่สอดคล้องตรงกับข้อเสนอของนายกรัฐมนตรี โดยจะส่งเสริมให้นักเรียนทําจัดกิจกรรมนอกห้องเรียน เช่น การศึกษาเรียนรู้การทํานา หรือการทําการเกษตรอื่น ๆ เพื่อเป็นการเพิ่มพูนความรู้และประสบการณ์ให้กับนักเรียนอีกทางหนึ่ง รวมทั้ง ที่ประชุมได้มีการหารือถึงแนวทางและวิธีการเรียนการสอนภาษาไทยและภาษาอังกฤษให้เด็กนักเรียนไทยมีความเข้าใจได้ง่ายขึ้นและสามารถนําภาษาอังกฤษมาสื่อสารในชีวิตประจําวันได้อย่างแท้จริงและมีประสิทธิภาพ
พร้อมกันนี้ นายกรัฐมนตรี ได้กล่าวเน้นย้ําถึงนโยบายการประชาสัมพันธ์ผลงานของรัฐบาลว่า ให้แบ่งการประชาสัมพันธ์ออกเป็น 3 ระดับ ดังนี้ ระดับที่ 1 คือ ระดับนโยบาย โดยผู้ให้ข้อมูลในเรื่องดังกล่าวคือนายกรัฐมนตรีและรองนายกรัฐมนตรี ระดับที่ 2 คือ โฆษกกลุ่มงานจะเป็นผู้ให้ข้อมูล ซึ่งมีกลุ่มงานทั้งหมด 6 กลุ่ม ได้แก่ เรื่องความมั่นคง เศรษฐกิจ สังคม กฎหมาย ด้านการต่างประเทศ และการประชาสัมพันธ์ทั่วไป และระดับที่ 3 คือ รัฐมนตรีและโฆษกกระทรวง จะเป็นผู้ให้ข้อมูลในรายละเอียดของงานที่แต่ละกระทรวงดําเนินการ
อย่างไรก็ตามนอกจากการให้ข้อมูลและข่าวด้วยวาจาแล้ว ต้องมีการเผยแพร่ข้อมูลที่เป็น press release ด้วย เพื่อเป็นหลักฐานในอนาคตถึงสิ่งต่าง ๆ ที่รัฐบาลชุดปัจจุบันได้ดําเนินการไปแล้ว รวมทั้งรัฐบาลชุดต่อไปจะได้ใช้ข้อมูลดังกล่าวประกอบการศึกษาพิจารณาในการดําเนินการต่อไป
--------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานการประชุมผู้บริหารระดับสูงกระทรวงอุตสาหกรรม ครั้งที่ 1/2562
วันศุกร์ที่ 20 ธันวาคม 2562
ปลัดฯ กอบชัย เป็นประธานการประชุมผู้บริหารระดับสูงกระทรวงอุตสาหกรรม ครั้งที่ 1/2562
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
วันนี้ (20 ธันวาคม 2562) เวลา 08.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม โดยมี นายสุรพล ชามาตย์ รองปลัดกระทรวงอุตสาหกรรม นางวรวรรณ ชิตอรุณ เลขาธิการคณะกรรมการอ้อยและน้ําตาลทราย รักษาราชการแทนรองปลัดกระทรวงอุตสาหกรรม พร้อมด้วย คณะผู้บริหารกระทรวงอุตสาหกรรม เข้าร่วม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รอง นรม.พล.อ. ธนะศักดิ์ฯ เป็นประธานการประชุม ติดตามและประเมินผลการดำเนินงาน เนื่องในนิทรรศการพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร
วันจันทร์ที่ 20 พฤศจิกายน 2560
รอง นรม.พล.อ. ธนะศักดิ์ฯ เป็นประธานการประชุม ติดตามและประเมินผลการดําเนินงาน เนื่องในนิทรรศการพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร
รอง นรม.พล.อ. ธนะศักดิ์ฯ เป็นประธานการประชุม ติดตามและประเมินผลการดําเนินงาน เนื่องในนิทรรศการพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร พร้อมเผยว่า มียอดเข้าชมนิทรรศการกว่า 1.3 ล้านคน (2-19 พ.ย.60)
วันนี้ (20 พ.ย. 60) เวลา 16.00 น. ณ ห้องรับรอง มณฑลพิธีท้องสนามหลวง พลเอก ธนะศักดิ์ ปฏิมาประกร รองนายกรัฐมนตรี ในฐานะประธานคณะกรรมการจัดนิทรรศการงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช เป็นประธานการประชุม ติดตามและประเมินผลการดําเนินงาน เนื่องในนิทรรศการพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร ครั้งที่ 3/2560
ภายหลังเลิกประชุมฯ ดังกล่าว รองนายกรัฐมนตรีได้แถลงข่าวผลการประชุมว่าในขณะนี้มียอดประชาชนเข้าชมนิทรรศการกว่า 1.3 ล้านคน หรือเฉลี่ย 75,000 คนต่อวัน และมีคนพิการเข้าชมแล้วกว่า 24,000 คน
โดยยืนยันว่าทุกอย่างเป็นไปด้วยความเรียบร้อย สภาพโดยรวมของนิทรรศการมีความสมบูรณ์ ไม่มีอะไรเสียหาย ทั้งนี้ สําหรับนักเรียนที่มาเป็นหมู่คณะช่วงเช้าประมาณ 5 นาฬิกา จะมีอาหารเช้าไว้บริการพร้อมน้ําดื่ม จากนั้นพร้อมให้เข้าชมนิทรรศการพระเมรุมาศฯ เพื่อให้บริการเป็นไปด้วยความสะดวกรวดเร็วยิ่งขึ้น สําหรับประชาชนที่สุขภาพไม่ค่อยสมบูรณ์ก็มีหน่วยแพทย์และพยาบาลดูแลเป็นอย่างดี โดยเฉพาะผู้สูงอายุมีรถวีลแชร์และเจ้าหน้าที่อาสาสมัครคอยดูแลอย่างใกล้ชิด
อนึ่ง ประชาชนหรือสถาบันหรือองค์กรภาครัฐและเอกชนที่ประสงค์มาเป็นหมู่คณะ สามารถติดต่อโดยตรงได้ที่สํานักงานปลัด กระทรวงวัฒนธรรม หรือโทร 1765 เพื่อเจ้าหน้าที่ฯ จะได้อํานวยความสะดวกอย่างเต็มที่
.....................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงทรัพยากรธรรมชาติและสิ่งแวดล้อม ร่วมกับ กระทรวงการท่องเที่ยวและกีฬา ประชุมหารือเรื่องการบริหารจัดการอุทยานที่เกี่ยวข้องกับการท่องเที่ยว
วันพุธที่ 16 พฤศจิกายน 2559
กระทรวงทรัพยากรธรรมชาติและสิ่งแวดล้อม ร่วมกับ กระทรวงการท่องเที่ยวและกีฬา ประชุมหารือเรื่องการบริหารจัดการอุทยานที่เกี่ยวข้องกับการท่องเที่ยว
พฤศจิกายน 2559 กระทรวงทรัพยากรธรรมชาติและสิ่งแวดล้อม และ กระทรวงการท่องเที่ยวและกีฬา ประชุมหารือเรื่องการบริหารจัดการอุทยานที่เกี่ยวข้องกับการท่องเที่ยว โดยในที่ประชุมมีการพิจารณา ในประเด็นดังต่อไปนี้
1) การบริหารจัดการอุทยานที่เกี่ยวข้องกับการท่องเที่ยว
- ปัญหาขยะในแหล่งท่องเที่ยวและแนวทางการแก้ไขปัญหาด้านสิ่งแวดล้อม
- ขีดความสามารถในการรอบรับนักท่องเที่ยว
2) แหล่งท่องเที่ยวผจญภัยแบบโหนสลิง ( Zip line )
3) ความร่วมมือในการบูรณาการการทํางานระหว่างกระทรวงทรัพยากรธรรมชาติและสิ่งแวดล้อมและกระทรวงการท่องเที่ยวและกีฬา
โอกาสนี้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนางกอบกาญจน์ สุริยสัตย์ วัฒนวรางกูร รัฐมนตรีว่าการกระทรวงการท่องเที่ยวและกีฬา ตลอดจนเจ้าหน้าที่ที่เกี่ยวข้องเข้าร่วมประชุม ณ ห้อง 301 อาคารกระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-รมว.สธ.กำชับโรงพยาบาลพระนครศรีอยุธยาดูแลผู้ได้รับผลกระทบจากสารแอมโมเนียรั่ว
วันพฤหัสบดีที่ 1 มีนาคม 2561
รมว.สธ.กําชับโรงพยาบาลพระนครศรีอยุธยาดูแลผู้ได้รับผลกระทบจากสารแอมโมเนียรั่ว
รัฐมนตรีว่าการกระทรวงสาธารณสุข กําชับโรงพยาบาลพระนครศรีอยุธยาดูแลผู้ได้รับผลกระทบจากสารแอมโมเนียรั่วจากโรงงานผลิตน้ําแข็งต่อเนื่อง  วันนี้มีผู้ป่วยนอนสังเกตอาการที่โรงพยาบาล 1 ราย เนื่องจากมีโรคประจําตัวเป็นโรคหอบหืด
รัฐมนตรีว่าการกระทรวงสาธารณสุข กําชับโรงพยาบาลพระนครศรีอยุธยาดูแลผู้ได้รับผลกระทบจากสารแอมโมเนียรั่วจากโรงงานผลิตน้ําแข็งต่อเนื่อง วันนี้มีผู้ป่วยนอนสังเกตอาการที่โรงพยาบาล 1 ราย เนื่องจากมีโรคประจําตัวเป็นโรคหอบหืด
นายแพทย์โอภาส การ์ยกวินพงศ์ รองปลัดกระทรวงสาธารณสุขและโฆษกกระทรวงสาธารณสุขให้สัมภาษณ์กรณีโรงงานน้ําแข็งมีสารแอมโมเนียรั่ว ที่จ.พระนครศรีอยุธยา เมื่อวนานี้(28กุมภาพันธ์2561) ว่า รัฐมนตรีว่าการกระทรวงสาธารณสุข มีความห่วงใย ได้มอบให้ผู้ตรวจราชการเขตสุขภาพลงพื้นที่ พร้อมกําชับให้โรงพยาบาลพระนครศรีอยุธยาดูแลผู้ได้รับผลกระทบจากสารแอมโมเนียต่อเนื่อง โดยหลังเกิดเหตุมีผู้มารับการรักษาที่โรงพยาบาลจํานวน 41 ราย รับไว้รักษาในโรงพยาบาล 2 ราย ส่วนอีก 39 ราย อาการไม่รุนแรงมีเพียงอาการมึนศีรษะ แสบระคายเคืองตา ไอ คลื่นไส้ อาเจียน ง่วงซึม ได้รับการปฐมพยาบาลเบื้องต้นและให้การรักษาตามอาการ ก่อนให้กลับไปพักที่ศูนย์พักพิง ล่าสุดวันนี้กลับบ้านได้แล้ว ยังคง มีผู้ป่วยนอนสังเกตอาการที่โรงพยาบาล 1 ราย เนื่องจากมีโรคประจําตัวเป็นโรคหอบหืด
ทั้งนี้ ได้กําชับให้สํานักงานสาธารณสุขจังหวัดพระนครศรีอยุธยาและโรงพยาบาลพระนครศรีอยุธยา ติดตามเฝ้าระวังและประเมินสุขภาพประชาชนที่ได้รับผลกระทบเป็นระยะจนกว่าจะปลอดภัย ขอแนะนําประชาชนหากเกิดเหตุการณ์สารแอมโมเนียรั่ว ขอให้รีบออกจากพื้นที่ ใช้ผ้าชุบน้ําปิดจมูก ปาก รีบอาบน้ําชําระล้างร่างกาย หากมีอาการผิดปกติเช่น หายใจติดขัด ไอ แสบตา ใจสั่น รีบไปพบแพทย์ทันทีหรือโทรสายด่วน 1669 ฟรีตลอด24ชั่วโมง
************************************ 1 มีนาคม 2561
รัฐบาลไทย-ข่าวทำเนียบรัฐบาล-ก.แรงงาน อบรมซักซ้อมแนวปฏิบัติการตรวจฯ แก่พนักงานตรวจแรงงานศูนย์ PIPO 22 จังหวัดชายทะเล
วันพุธที่ 4 เมษายน 2561
ก.แรงงาน อบรมซักซ้อมแนวปฏิบัติการตรวจฯ แก่พนักงานตรวจแรงงานศูนย์ PIPO 22 จังหวัดชายทะเล
ปลัดกระทรวงแรงงาน  กํากับการจัดอบรมพนักงานตรวจแรงงาน ประจําศูนย์ PIPO ในจังหวัดชายทะเล 22 จังหวัด ผ่านวิดีโอ Conference ซักซ้อมความเข้าใจการปฏิบัติงานตรวจติดตาม เพื่อพิทักษ์สิทธิแรงงานประมงอย่างถูกต้องร่วมกัน
วันที่ 4 เมษายน 2561 เวลา 09.30 น. นายจรินทร์ จักกะพาก ปลัดกระทรวงแรงงาน เป็นประธานพิธีเปิดการอบรมเจ้าหน้าที่ศูนย์ PIPO พร้อมด้วย Mr. René Robert ผู้เชี่ยวชาญด้านแรงงานในภูมิภาคเอเชียแปซิฟิก (ผู้แทนจาก ILO) และ Ms. Anna Engblom เจ้าหน้าที่ประสานงานอาวุโสโครงการส่งเสริมและคุ้มครองสิทธิแรงงานข้ามชาติ (ระยะที่ 2) TRIANGLE in ASEAN ที่เข้าร่วมรับฟังการซักซ้อมแนวทางการปฏิบัติงานของเจ้าหน้าที่กระทรวงแรงงานผู้ปฏิบัติงาน ณ ศูนย์ PIPO ใน 22 จังหวัดชายทะเล (85 ชุดตรวจ) ณ ห้องประชุมประสงค์ รณะนันทน์ ชั้น 5 อาคารกระทรวงแรงงาน โดยปลัดกระทรวงแรงงาน กล่าวว่า พล.ต.อ. อดุลย์ แสงสิงแก้ว รัฐมนตรีว่าการกระทรวงแรงงาน ได้มีข้อสั่งการให้จัดอบรมพนักงานตรวจแรงงานของกระทรวงแรงงานผู้ปฏิบัติงาน ณ ศูนย์ PIPO ใน 22 จังหวัดชายทะเล ได้แก่ จังหวัดตราด, จันทบุรี, ระยอง, ชลบุรี, ฉะเชิงเทรา, สมุทรปราการ, สมุทรสาคร, สมุทรสงคราม, เพชรบุรี, ประจวบคีรีขันธ์, สุราษฎร์ธานี, นครศรีธรรมราช, สงขลา, ปัตตานี, นราธิวาส, ระนอง, พังงา, ภูเก็ต, กระบี่, ตรัง และสตูล เพื่อให้ความรู้และสร้างความเข้าใจในการปฏิบัติงานของพนักงานตรวจแรงงาน ประจําศูนย์ PIPO อาทิ ความรู้เกี่ยวกับการใช้ประโยชน์จากข้อมูลสแกนม่านตาในการพิสูจน์อัตลักษณ์แรงงานต่างด้าวภาคประมง หลักการและแนวทางการตรวจแรงงานประมง ให้สามารถปฏิบัติงานได้อย่างถูกต้องและเป็นไปในทิศทางเดียวกัน
นายจรินทร์ฯ กล่าวเพิ่มเติมว่า การปฏิบัติงานในศูนย์ PIPO เป็นงานที่มีความสําคัญเป็นอย่างมาก เนื่องจากเป็นการพิทักษ์สิทธิของแรงงานประมง ทั้งแรงงานไทยและแรงงานต่างด้าว ที่จะต้องได้รับการคุ้มครองสิทธิที่เท่าเทียมกัน เจ้าหน้าที่ที่ปฏิบัติงานประจําศูนย์ฯ ทุกคนถือเป็นผู้ที่ได้รับมอบหมายให้ปฏิบัติงานในฐานะตัวแทนของกระทรวงแรงงานและประเทศไทย ทํางานร่วมกับหน่วยงานราชการอื่นที่เกี่ยวข้อง ต่อไปเมื่อมีการนําระบบเทคโนโลยีที่ทันสมัยมาใช้ การปฏิบัติงานของเจ้าหน้าที่จะมีความสะดวกมากยิ่งขึ้น การอบรมฯ ในครั้งนี้จะเป็นการสร้างแนวปฏิบัติในการคุ้มครองสิทธิของแรงงานประมงให้เป็นไปตามที่กฎหมายกําหนด เพื่อป้องกันและแก้ไขปัญหาการเอาเปรียบแรงงาน ขจัดปัญหาการใช้แรงงานเด็กที่ผิดกฎหมาย รวมถึงปัญหาการค้ามนุษย์ด้านแรงงานได้อย่างมีประสิทธิภาพต่อไป
++++++++++++++++++++++++++
รัฐบาลไทย-ข่าวทำเนียบรัฐบาล-สธ. เร่งสร้างความมั่นใจระบบดูแลผู้ป่วยฉุกเฉิน เน้นความปลอดภัยทั้งผู้ป่วยและผู้ให้บริการ
วันอังคารที่ 17 ตุลาคม 2560
สธ. เร่งสร้างความมั่นใจระบบดูแลผู้ป่วยฉุกเฉิน เน้นความปลอดภัยทั้งผู้ป่วยและผู้ให้บริการ
กระทรวงสาธารณสุข  เร่งสร้างความมั่นใจการดูแลผู้ป่วยฉุกเฉิน เน้นความปลอดภัยทั้งผู้ป่วย
กระทรวงสาธารณสุข เร่งสร้างความมั่นใจการดูแลผู้ป่วยฉุกเฉิน เน้นความปลอดภัยทั้งผู้ป่วย และผู้ให้บริการด้วยระบบคัดกรองที่เป็นมาตรฐานเดียวกันทั้งประเทศ ผู้ป่วยวิกฤตฉุกเฉินรักษาอย่างรวดเร็ว แยกผู้ป่วยโรคติดต่อร้ายแรง ควบคุมการแพร่กระจายเชื้อ เพิ่มมาตรการป้องกันการบุกรุกห้องฉุกเฉิน เพื่อความปลอดภัยของเจ้าหน้าที่ในการปฏิบัติงานในรูปแบบห้องฉุกเฉินคุณภาพ หรือ ER คุณภาพ
วันนี้ (17 ตุลาคม 2560) นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ภายหลังตรวจเยี่ยมห้องฉุกเฉินโรงพยาบาลชลบุรี ว่า สถานการณ์ห้องอุบัติเหตุฉุกเฉินในปัจจุบัน ส่วนใหญ่ร้อยละ 60   เป็นผู้ป่วยที่ไม่ฉุกเฉิน เช่น ทําแผล ฉีดยา เป็นไข้มาหลายวัน เป็นต้น และยังมีเหตุการณ์ไม่พึงประสงค์ร้อยละ 70 – 90 เกิดที่ห้องฉุกเฉิน เช่น การทะเลาะวิวาทในห้องฉุกเฉินจากคู่กรณีของผู้ป่วย ตามมาทําร้ายร่างกายถึงโรงพยาบาล และความไม่พอใจในการบริการ เนื่องจากเจ้าหน้าที่ต้องให้การดูแลผู้ป่วยที่อยู่ในภาวะฉุกเฉินวิกฤต ทําให้ผู้รับบริการที่ไม่ฉุกเฉินจริงต้องรอนาน เป็นต้น
ดังนั้นเพื่อสร้างความมั่นใจทั้งผู้ป่วยและผู้ให้บริการ กระทรวงสาธารณสุขจึงได้เร่งจัดทํา “คู่มือห้องฉุกเฉินคุณภาพ” เพื่อคัดกรองผู้ป่วยให้เป็นมาตรฐานเดียวกันทั้งประเทศ คาดว่าจะแล้วเสร็จภายในเวลา 3 เดือน เน้นความปลอดภัยทั้งผู้ป่วยและเจ้าหน้าที่ (Patient and Personnel Safety : 2P Safety) ให้ผู้ป่วยวิกฤตฉุกเฉินได้รับการรักษาอย่างรวดเร็ว ไม่ให้นานกว่า 4 ชั่วโมง แยกผู้ป่วยโรคติดต่อร้ายแรงเพื่อควบคุมการแพร่กระจายเชื้อ มีการประชาสัมพันธ์รายละเอียดและข้อมูลการรักษาที่หน้าห้องฉุกเฉิน ได้แก่ ระบุจํานวนผู้รับบริการภายในห้อง ระบุสีเพื่อแสดงอาการผู้ป่วย เช่นสีแดง สีเหลือง และสีเขียว ให้ผู้ที่รอรับบริการทราบเวลาในการเข้ารับการรักษา รวมทั้งมีมาตรการรักษาความปลอดภัย ให้เหมาะสมตามสภาพพื้นที่ เช่น มีระบบความปลอดภัยในการเข้า-ออก ห้องฉุกเฉิน มีเจ้าหน้าที่รักษาความปลอดภัยประจํา 24 ชั่วโมง และพัฒนาบุคลากรในแต่ละสาขาวิชาชีพให้เพียงพอ ได้แก่ แพทย์เวชศาสตร์ฉุกเฉิน พยาบาลเฉพาะทาง และบุคลากรทางการแพทย์ รวมทั้งเน้นการใช้รถพยาบาลอย่างปลอดภัย โดยการติดตั้งกล้อง CCTV ระบบจีพีเอสในรถพยาบาล เพื่อป้องกันอันตราย และกํากับดูแลให้พนักงานขับรถปฏิบัติงานตามกฎระเบียบที่กําหนดมาตรการไว้
นายแพทย์เจษฎากล่าวต่อว่า สําหรับห้องอุบัติเหตุฉุกเฉินโรงพยาบาลชลบุรีในปีที่ผ่านมา มีผู้ใช้บริการทั้งในและนอกเวลาราชการ จํานวน 155,138 คน เกินกว่าครึ่งเป็นผู้ป่วยที่ไม่ฉุกเฉิน ทําให้มีผลกระทบต่อการจัดการผู้ป่วยที่มีภาวะวิกฤตจริง จึงได้จัดระบบบริการดูแลผู้ป่วยห้องฉุกเฉินให้มีประสิทธิภาพ เป็น 2 ระบบ คือ 1.กลุ่มผู้ป่วยฉุกเฉินที่มีภาวะวิกฤตและมีความเสี่ยงสูง จําเป็นต้องได้รับการดูแลรักษาอย่างรวดเร็ว (Fast track) คัดแยกและให้บริการที่ห้องฉุกเฉินตลอด 24 ชั่วโมง 2.กลุ่มผู้ป่วยไม่ฉุกเฉินและไม่วิกฤต จัดบริการที่ห้องตรวจนอกเวลาราชการ เพื่ออํานวยความสะดวก ในเวลา 16.30-24.00 น. ผลจากการจัดบริการดังกล่าว ทําให้ผู้ป่วยฉุกเฉินและผู้ป่วยวิกฤติได้รับการดูแลรักษาพยาบาลอย่างมีคุณภาพ ลดภาระงานที่ไม่ฉุกเฉินในห้องฉุกเฉิน เพิ่มประสิทธิภาพ และประสิทธิผลในการให้บริการได้ดีขึ้น ซึ่งจะได้นําตัวอย่างที่ดีไปขยายผลกับโรงพยาบาลทั่วประเทศต่อไป
รัฐบาลไทย-ข่าวทำเนียบรัฐบาล-กระทรวงเกษตรฯ เผยผลการจัดงาน "เกษตรไทยก้าวหน้า ภายใต้ร่มพระบารมี"
วันพฤหัสบดีที่ 24 สิงหาคม 2560
กระทรวงเกษตรฯ เผยผลการจัดงาน "เกษตรไทยก้าวหน้า ภายใต้ร่มพระบารมี"
กระทรวงเกษตรฯ เผยผลการจัดงาน "เกษตรไทยก้าวหน้า ภายใต้ร่มพระบารมี" ยอดจําหน่ายสูงกว่า              24 ล้านบาท
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยถึงผลการดําเนินงาน "เกษตรไทยก้าวหน้า ภายใต้ร่มพระบารมี" ณ สวนลุมพินี ระหว่างวันที่ 16 - 22 สิงหาคม 2560 ที่ผ่านมา ว่า การจัดงาน "เกษตรไทยก้าวหน้า ภายใต้ร่มพระบารมี" แสดงให้เห็นถึงความพร้อมและศักยภาพของประเทศไทยในภาคการเกษตรที่พร้อมก้าวเข้าสู่ ไทยแลนด์ 4.0 โดยแสดงศักยภาพทั้ง Smart Farmer เกษตรกรต้นแบบ Young Smart Farmer เกษตรกรรุ่นใหม่ Smart Group กลุ่มวิสาหกิจชุมชนต่างๆ รวมทั้งนวัตกรรมในภาคการเกษตรที่สอดคล้องกับสถานการณ์ปัจจุบัน ซึ่งได้รวมเกษตรกรกว่า 3,000 คน มาแสดงผลผลิตทางการเกษตรคุณภาพมากมาย และหลากหลายชนิดสินค้าที่มีราคายุติธรรมโดยการจัดงานในครั้งนี้ ประสบผลสําเร็จเป็นอย่างมาก สินค้าภายในงานขายดี มียอดจําหน่ายสูงกว่าที่เคยผ่านมา อีกทั้งเป็นการส่งเสริมให้เกษตรกรได้มีพื้นที่แสดงศักยภาพตนเอง และประชาชนที่ร่วมงานยังได้ซื้อสินค้าที่มีคุณภาพและได้มาตรฐานอีกด้วย
ด้าน นายสมชาย ชาญณรงค์กุล อธิบดีกรมส่งเสริมการเกษตร กล่าวว่า สําหรับการจัดงาน "เกษตรไทยก้าวหน้า ภายใต้ร่มพระบารมี" ทั้ง 5 วัน มีจํานวนผู้เข้าชมงาน รวมทั้งสิ้น 104,792 คน แบ่งออกเป็น ชาวไทย จํานวน 99,441 คน และชาวต่างชาติ จํานวน 5,351 คน ทําให้มีรายได้จากการจําหน่ายผลผลิต/บริการภายในงาน รวม 24,556,945 ล้านบาท แบ่งออกเป็น รายได้เงินสด 16,734,545 ล้านบาท และรายได้จากการสั่งซื้อสินค้าโดยตรงจากเกษตรกรและผู้ประกอบการ จํานวน 7,822,400 ล้านบาท นอกจากนี้ ยังมีการเจรจาธุรกิจสําหรับผู้ประกอบการและเกษตรกรที่สนใจจะทําธุรกิจร่วมกัน ประกอบด้วย ผู้ประกอบการทั้งหมด 6 กลุ่ม ดังนี้ 1. The mall 2. Shine Forth 3. บริษัท Kaiser กลุ่มบริษัทธุรกิจท่องเที่ยวที่มีศูนย์แสดงสินค้า Show DC 4. บิ๊กบีฟาร์ม 5. Big C 6. โกลเด้นท์ไทยออแกนิกส์ จํากัด อีกทั้งยังมีเกษตรกรมาทัศนศึกษาแลกเปลี่ยนความรู้ จํานวน 8,868 คน เกษตรกรที่มาร่วมฝึกอบรมเกษตรสังคมเมือง 21 หลักสูตร จาก 5 หน่วยงาน จํานวน 1,526 คน เกษตรกรที่มาเข้ารับบริการคลินิกเกษตรเคลื่อนที่ฯ ทั้งหมด 17 หน่วยงาน จํานวน 14,367 คน และจากการสาธิตกิจกรรมต่างๆ จํานวน 400 คน รวมทั้งสิ้น 25,154 คน
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews60@gmail.com
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ก.แรงงาน ยัน ไม่พบเจ้าหน้าที่เอี่ยวเงินคนพิการ พร้อมแจ้งผู้เกี่ยวข้องทราบแล้ว
วันอาทิตย์ที่ 11 พฤศจิกายน 2561
ก.แรงงาน ยัน ไม่พบเจ้าหน้าที่เอี่ยวเงินคนพิการ พร้อมแจ้งผู้เกี่ยวข้องทราบแล้ว
รมว.แรงงาน ยืนยัน ผลสอบกรณีถูกร้องเรียนทุจริตเงินคนพิการ ไม่พบเจ้าหน้าที่กระทรวงแรงงานกระทําความผิด พร้อมส่งหนังสือแจ้งหน่วยงานที่เกี่ยวข้องรับทราบความคืบหน้าแล้ว
เมื่อวันที่ 11 พฤศจิกายน 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เปิดเผยถึงกรณีที่นายปรีดา ลิ้มนนทกุล ประธานเครือข่ายพิทักษ์สิทธิคนพิการ จะเจรจากับผู้บริหารระดับสูงกระทรวงแรงงานในกลางเดือน พ.ย.นี้ว่าจะดําเนินการต่อเจ้าหน้าที่ในสังกัดที่มีส่วนเกี่ยวข้องปัญหาการร้องเรียนกรณีการทุจริตเงินคนพิการอย่างไร ซึ่งหากไม่ได้รับคําตอบที่ชัดเจนก็จะยกระดับการเคลื่อนไหวต่อไป และคาดว่าจะมีคนพิการและเครือข่ายนับหมื่นคนทั่วประเทศตบเท้าออกมาเรียกร้องสิทธิและความเป็นธรรมถึงสํานักนายกรัฐมนตรี นั้น ในเรื่องนี้กระทรวงแรงงานขอชี้แจงข้อเท็จจริงว่า กรมการจัดหางานได้ตรวจสอบข้อเท็จจริงแล้ว ซึ่งในเบื้องต้นไม่พบเจ้าหน้าที่กรมการจัดหางานกระทําความผิดหรือทุจริตตามที่ร้องเรียน และได้มีหนังสือแจ้งให้กรมส่งเสริมและพัฒนาคุณภาพชีวิตคนพิการ ดําเนินการในส่วนที่เกี่ยวข้องตามอํานาจหน้าที่ ซึ่งในส่วนของกระทรวงแรงงาน โดยกรมการจัดหางานได้ดําเนินการส่งเสริมการมีงานทําให้คนพิการตามมาตรา ๓๓ และมาตรา ๓๕ แห่งพระราชบัญญัติส่งเสริมและพัฒนาคุณภาพชีวิตคนพิการ พ.ศ. ๒๕๕๐ และที่แก้ไขเพิ่มเติม (ฉบับที่ ๒) พ.ศ. ๒๕๕๖ จํานวนทั้งสิ้น ๙ เรื่อง ประกอบด้วย ประเด็นตามมาตรา 33 จํานวน 2 เรื่อง ประเด็นตามมาตรา 35 จํานวน 6 เรื่อง และประเด็นตามมาตรา 33 และมาตรา 35 จํานวน 1 เรื่อง ซึ่งเป็นเรื่องที่เคยร้องเรียนเมื่อปี 2559 – 2560 จํานวน 6 เรื่อง และในปี 2561 จํานวน 3 เรื่อง
พล.ต.อ.อดุลย์ฯ ยังกล่าวถึงกรณีการร้องเรียนของคนพิการในพื้นที่จังหวัดกาฬสินธุ์ว่า กรมการจัดหางานได้ลงพื้นที่ตรวจสอบข้อเท็จจริง กรณีผู้ดูแลคนพิการการร้องเรียนว่าได้รับสิทธิไม่ครบถ้วนตามที่กฎหมายกําหนด และจากการตรวจสอบการให้สิทธิตามมาตรา ๓๕ ดังกล่าว พบว่า คนพิการไม่ได้รับเงินค่าจ้างเหมาช่วงงานหรือจ้างเหมาบริการตามที่ได้ตกลงไว้ในสัญญา ในเบื้องต้นไม่พบเจ้าหน้าที่กระทําความผิดหรือทุจริต ทั้งนี้ ผู้ว่าราชการจังหวัดกาฬสินธุ์ได้ตั้งคณะกรรมการตรวจสอบข้อเท็จจริงอีกทางหนึ่ง และกรมการจัดหางานได้สรุปข้อเท็จจริงดังกล่าวนําเรียนผู้บริหารระดับสูงกระทรวงแรงงานรับทราบแล้ว รวมทั้งได้มีหนังสือแจ้งไปยังกรมส่งเสริมและพัฒนาคุณภาพชีวิตคนพิการ และผู้ว่าราชการจังหวัดกาฬสินธุ์ เพื่อพิจารณาดําเนินการตามอํานาจหน้าที่ อย่างไรก็ตาม กระทรวงแรงงาน โดยกรมการจัดหางานได้ติดตามความคืบหน้าอย่างต่อเนื่อง และได้รายงานข้อเท็จจริงให้ผู้บริหารระดับสูงรับทราบเป็นระยะด้วยแล้ว เพื่อป้องกันปัญหาไม่ให้เกิดเหตุซ้ําอีก
--------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
กรมการจัดหางาน -ข้อมูล/
11 พฤศจิกายน 2561
รัฐบาลไทย-ข่าวทำเนียบรัฐบาล-ผลการจัดจำหน่ายพันธบัตรรัฐวิสาหกิจอายุ 20 ปี ของ กฟผ. ภายหลังได้รับการจัดอันดับความน่าเชื่อถือ (Credit Rating) ในระดับ AAA เป็นครั้งแรก
วันจันทร์ที่ 24 กรกฎาคม 2560
ผลการจัดจําหน่ายพันธบัตรรัฐวิสาหกิจอายุ 20 ปี ของ กฟผ. ภายหลังได้รับการจัดอันดับความน่าเชื่อถือ (Credit Rating) ในระดับ AAA เป็นครั้งแรก
เมื่อวันที่ 18 กรกฎาคม 2560 กระทรวงการคลังได้ดําเนินการจัดหาเงินกู้โดยการออกพันธบัตรให้แก่การไฟฟ้าฝ่ายผลิตแห่งประเทศไทย (กฟผ.) จํานวน 6,000 ล้านบาท โดยกระทรวงการคลังไม่ค้ําประกัน ผ่านผู้จัดการจัดจําหน่ายพันธบัตร จํานวน 2 ราย
นายสุวิชญ โรจนวานิช ผู้อํานวยการสํานักงานบริหารหนี้สาธารณะ (สบน.) รายงานว่า เมื่อวันที่ 18 กรกฎาคม 2560 กระทรวงการคลังได้ดําเนินการจัดหาเงินกู้โดยการออกพันธบัตรให้แก่การไฟฟ้าฝ่ายผลิตแห่งประเทศไทย (กฟผ.) จํานวน 6,000 ล้านบาท โดยกระทรวงการคลังไม่ค้ําประกัน ผ่านผู้จัดการจัดจําหน่ายพันธบัตร จํานวน 2 ราย ได้แก่ ธนาคารกรุงศรีอยุธยา จํากัด (มหาชน) และ ธนาคารฮ่องกงและเซี่ยงไฮ้แบงกิ้งคอร์เปอเรชั่น จํากัด ซึ่งในครั้งนี้ เป็นการจัดจําหน่ายพันธบัตรของ กฟผ. ที่มีอายุยาวมากที่สุดถึง 20 ปี และเป็นการจัดจําหน่ายพันธบัตรเป็นครั้งแรกภายหลังจาก กฟผ. ได้รับการจัดอันดับ Credit Rating ในระดับสูงสุดคือ AAA โดยเป็นการจัดจําหน่ายพันธบัตร กฟผ. รุ่น EGAT377A อายุ 20 ปี ให้แก่นักลงทุนสถาบันและนักลงทุนระยะยาวแบบเฉพาะเจาะจงไม่เกิน 10 ราย (PP10)
ผลการจัดจําหน่ายพันธบัตร กฟผ. ดังกล่าว ได้รับการตอบรับจากนักลงทุนเป็นอย่างดี โดยมีผู้สนใจลงทุนในพันธบัตรรุ่นดังกล่าวเป็นจํานวนมากและมี Bid Coverage Ratio (BCR) สูงถึง 2.45 โดยมีอัตราผลตอบแทนร้อยละ 3.54 ต่อปี
กระทรวงการคลังขอขอบคุณนักลงทุนที่ให้ความสนใจเข้าร่วมลงทุนในพันธบัตร กฟผ. ครั้งนี้ และขอเชิญชวนให้เข้าร่วมในการจัดจําหน่ายครั้งต่อๆ ไป ด้วย จะขอบคุณยิ่ง
สํานักจัดการหนี้ 2 สํานักงานบริหารหนี้สาธารณะ
โทร. 0 2265 8050 ต่อ 5418
Results of the Electricity Generating Authority of Thailand’s (EGAT) 20-Year bond issuance after receiving AAA credit rating for the first time
Mr. Suwit Rojanavanich, Director General of the Public Debt Management Office (PDMO), has announced on July 18, 2017 that the Ministry of Finance has proceeded with financing the Electricity Generating Authority of Thailand (EGAT) in the amount of 6,000 million baht via a 20-year non-guaranteed bond issuance (EGAT377A) through 2 arrangers, the Bank of Ayudhya Public Company Limited and the Hong Kong and Shanghai Banking Corporation Limited (Thailand). This is EGAT’s longest bond tenor and the first bond issuance following EGAT’s AAA credit rating, which is the highest rating that can be given. EGAT377A, which was offered to Private Placement 10 (PP10), was well received by investors. Multiple investors have expressed interest in the bond, resulting in a Bid Coverage Ratio (BCR) of 2.45 and the yield at 3.54 % per year.
The Ministry of Finance would like to thank all investors that have participated in the issuance for the EGAT bond and would like to invite all to join next time.
Public Debt Management Office
Tel. 02-265-8050 ext. 5418